**Konzorciumi szerződés 1. számú módosítása**

mely létrejött egyrészről

* Kaposvár MJV Konzorciumvezető
* Tatabánya MJV Konzorciumi Tag
* Szombathely MJV Konzorciumi Tag
* Veszprém MJV Konzorciumi Tag
* Zalaegerszeg MJV Konzorciumi Tag
* Dunaújváros MJV Konzorciumi Tag

mint Alapító Tagok (a továbbiakban: Alapítók), akiket a konzorcium nevében együttesen képvisel Konzorciumvezető mindenkori képviseletére jogosult természetes személy,

másrészről

az **MFK Magyar Fejlesztési Központ Nonprofit Korlátolt Felelősségű Társaság** (székhely: 1027 Budapest, Horvát u 14-24.; cégjegyzékszám: Cg. 01-09-200580; adószám: 25115462-2-41; képviseli: Kiss Antal ügyvezető), mint belépő tag (a továbbiakban: **Belépő Tag**, Alapítók és Belépő Tag a továbbiakban együttesen: **Felek**)

között alulírott helyen és időben az alábbi feltételek szerint:

**Preambulum:**

Felek előzményként rögzítik, hogy Alapítók 2016. október 20-án konzorciumi szerződést (a továbbiakban: konzorciumi szerződés) kötöttek a KaposGrid projekt megvalósítása céljából, a konzorciumi szerződés megkötésekor Kaposvár Megyei Jogú Várost választották konzorciumvezetőnek. Belépő Tag a konzorcium projektelőkészítési és projektfejlesztési feladataiban közreműködött, a projektet és a konzorciumi szerződés rendelkezéseit teljes körűen ismeri. A Konzorcium a KaposGrid projekt további projektfejlesztési költségeinek finanszírozása céljából ELENA projektfejlesztési támogatásra kíván pályázatot benyújtani az Európai Beruházási Bank útján az Európai Bizottsághoz. A pályázatot (azaz Application) Belépő Tag konzorciumi partnerével együtt, Konzorciumvezetővel szoros együttműködésben dolgozta ki, a pályázatban meghatározott konstrukció szerint, mely konstrukció az Európai Beruházási Bankkal előzetesen egyeztetésre került, a projektfejlesztési koordinációs- és menedzsment feladatok szakmai irányítását Belépő Tag, mint konzorciumi tag és egyben teljesítési segéd fogja ellátni, ezért konzorciumhoz csatlakozása elengedhetetlen a pályázati anyagban foglaltak alátámasztására.

Felek rögzítik továbbá, hogy Alapítók meggyőződtek Belépő Tag közvetlen közösségi finanszírozású jövedelemtermelő projektekben rendelkezésre álló projektfejlesztési kompetenciáiról, mely sajátos kompetenciákkal Alapítók nem teljes körűen rendelkeznek, így egyhangúan arra az álláspontra jutottak, hogy Belépő Tag részvétele elengedhetetlen a projekt sikeres megvalósításához.

Belépő Tag a jelen szerződésmódosítást megelőző egyeztető tárgyalások során igazolta, hogy kizárólagos állami tulajdonú nonprofit gazdasági társaság. A konzorciumban végzett tevékenyégét nonprofit jellegére tekintettel részben saját költségvetése terhére fogja ellátni.

Felek előzményként rögzítik továbbá, hogy a projektelőkészítési szakaszban Alapítókkal és az Európai Beruházási Bankkal, mint előminősítő szervezettel folytatott egyeztetések eredményeként az elő-pályázatban (Pre-application) rögzített projekt struktúra több helyen módosításra került, melynek eredményeként a konzorciumi szerződés egyes rendelkezései a pályázatban foglalt kötelezettségek teljesítését gátolják. Az utóbbiakra figyelemmel jelen szerződésmódosítás alkalmával szükséges a konzorciumi szerződés rendelkezéseit a pályázatban rögzített szerkezettel összhangba hozni.

1. **A konzorciumi szerződés módosításának tárgya:**

A Preambulum fejezetben megjelölt célok érdekében Alapítók úgy döntöttek, hogy felkérik Belépő Tagot a konzorciumhoz való csatlakozásra a jelen szerződésben részletesen meghatározott feltételek szerint. Belépő Tag a felkérés feltételeit és joghatásait megismerte, azokkal egyetért és azokat elfogadva belép a konzorciumba. Belépő Tag a konzorciumi szerződés rendelkezéseit a jelen szerződésmódosításban meghatározott eltérésekkel magára kötelező érvényűként elfogadja.

Jelen szerződésmódosításnak tárgya továbbá a konzorciumi szerződés egyes rendelkezéseinek a projektelőkészítés során átalakított és a pályázatban (Application) rögzített projekt struktúrának való megfeleltetése.

Felek a fentiekre tekintettel a konzorciumi szerződést az alábbiakban meghatározottak szerint egészítik ki illetve módosítják:

1. **Belépő Tag jogai és kötelezettségei:**

**Felek a konzorciumi szerződés IV. fejezetét az alábbi 8. ponttal egészítik ki:**

„8. Felek rögzítik, hogy Belépő Tag a konzorciumban sajátos jogállást foglal el, figyelemmel arra, hogy az Alapítókkal ellentétben a konzorcium elsődleges céljaként megjelölt KaposGrid projektben nem tölt be pályázói szerepet, nem vesz részt a helyi modernizációs beruházások megvalósításában.

Az ELENA pályázat keretében kötelező létrehozni a projekt menedzsment tevékenység végrehajtásáért felelős egységet, azaz magát a porjektmenedzsmentet (Direct Staff); a projektmenedzsment áll a Belépő Tag közvetlen irányítása alá tartozó központi egységből (Central Staff), valamint az Alapító Tagok által delegált helyi egységekből (Alapítóként 1 fő projekt menedzser és 1 fő projekt asszisztens, amely két személy alkotja egy-egy Alapító Tag esetében a projekt menedzsment helyi egységét -Local Staff-). A Belépő Tag sikeres ELENA pályázat esetén koordinálja az ELENA támogatási szerződésben és az annak szerves részét képező pályázatban (Application) meghatározott feladatok ellátását, valamint létrehozza és irányítja a Direct Staff-ot a Konzorciumvezető felügyelete és ellenőrzése mellett. Belépő Tag az Alapítók által a projekt menedzsmentbe delegált kapcsolattartókkal kötelesek szorosan együttműködni, részükre minden szükséges szakmai tájékoztatást megadni.

1. **A szerződésmódosítás hatálya, időtartama Belépő Tagra vonatkozóan, illetve a konzorciumi szerződés ezzel kapcsolatos kiegészítése:**

Jelen szerződésmódosítás a Felek általi együttes aláírás napján, avagy nem együttes aláírás esetén az az utolsó Alapító Tag aláírásának a napján lép hatályba.

**Felek a konzorciumi szerződés I. fejezetét az alábbiakkal egészítik ki:**

„Felek megállapodnak, hogy Belépő Tag a konzorciumhoz határozott időtartamra csatlakozik. Belépő Tag konzorciumi tagsága az alábbi esetekben szűnik meg automatikusan:

* az ELENA támogatási szerződésből eredő utolsó elszámolási kötelezettség teljesítésének Európai Beruházási Bank által történt elfogadásával;
* amennyiben az Európai Beruházási Bank vagy az Európai Bizottság az ELENA pályázatot elutasítja;
* Az ELENA támogatási szerződés bármely okból történő megszűnése esetén;

Belépő Tag konzorciumi tagságának megszűnése esetén Konzorciumvezető köteles kezdeményezni a Belépő Taggal történő elszámolást.”

1. **A konzorciumi szerződés módosuló rendelkezései:**
2. **Felek a II. fejezet 2. pontját az alábbiak szerint módosítják:**

**Eredeti (hatályát vesztő) szöveg:**

*„A projekt-menedzsment felállítása ebben a szakaszban kötelező feladat, a felállítás és működtetés felelősségét a Vezető viseli, a menedzsment költségekből a tagok az önrészük (beruházási projektrészük) arányában vállalnak részt. Felek az egyértelműség kedvéért külön rögzítik, hogy az EIB-ELENA szerződés vonatkozásában vállalt önrész elkülönül a projekt előkészítési szakasz költségeitől (II.1. 3. jelöletlen bekezdés), a projekt előkészítési szakasz költségeit az EIB-ELENA szerződés vonatkozásában vállalt önrész összegébe sikeres pályázat esetében sem számíthatják be.*

*Az ELENA szakaszhoz kapcsolódó teljes pályázati önrész nagysága a pályázati előminősítés során meghatározott, és az EIB-ELENA szerződésben rögzített PDS összeg 10 százaléka. A Felekre jutó önrész mértékét a modernizációs beruházásból való részesedési arányuk határozza meg, amelyek az „Application” keretében kerülnek meghatározásra, mely „Application” az EIB-ELENA szerződés mellékletét képezi.*

*Az önrész rendelkezésre bocsátására való kötelezettségvállalást az „Application” beadásáig kell megtenniük a konzorciumi tagoknak.*

*Az ELENA szakasz záró időpontjának a modernizációs beruházás(ok) végrehajtásához szükséges utolsó közbeszerzési eljárás meghirdetésének napja minősül.”*

**Hatályba lépő szöveg:**

A működtetés felelősségét a Konzorciumvezető viseli, a menedzsment költségekből az Alapító Tagok egyenlő arányában vállalnak saját költségfedezeti hozzájárulást (a továbbiakban: saját hozzájárulás), Belépő Tag a projekt menedzsmentbe delegált 2 fő projekt menedzser bérköltségeit teljesíti saját hozzájárulásként. Felek megállapodnak, hogy Alapítók a rájuk eső saját hozzájárulást szolgáltathatják oly módon, hogy a projekt menedzsmentbe (Direct Staff-ba) delegált projektért felelős helyi vezető munkatárs (Local Staff) munkabérét a projekt kiadásaként számolják el és a kifizetést igazoló bizonylatot záradékolva Projekt Vezetőnek átadják. Felek az egyértelműség kedvéért külön rögzítik, hogy az EIB-ELENA szerződés vonatkozásában vállalt saját hozzájárulás elkülönül a projekt előkészítési szakasz költségeitől (II.1. 3. jelöletlen bekezdés), a projekt előkészítési szakasz költségeit az EIB-ELENA szerződés vonatkozásában vállalt saját hozzájárulás összegébe sikeres pályázat esetében sem számíthatják be.

Az ELENA szakaszhoz kapcsolódó konzorciumi teljes hozzájárulás (own founding) nagysága a pályázat véglegesítése (Application) során meghatározott, és az EIB-ELENA szerződésben rögzített PDS összeg legalább 10 százaléka. A Felekre jutó saját hozzájárulás mértékét Alapítók egymás között egyenlő arányban határozzák meg, amely az EIB-ELENA mellékletét képező „Application”-ben kerül rögzítésre. Felek a tervezett saját hozzájárulást a jelen szerződés 2. számú melléklete szerinti felosztásban (Alapítók saját hozzájárulása: fejenként 1-1, azaz 6 fő helyi menedzser saját vállalásban tett bérezése; Belépő Tag saját hozzájárulása: 2 fő menedzser saját vállalásban tett bérezése) kívánják megosztani. Felek vállalják, hogy egységesen az alábbi bontásban fizetik meg a saját hozzájárulásként teljesítendő menedzsment munkabéreket a teljes projekt időtartam alatt:

* Alapító Tagok fejenként: 18.000.000,- forint / menedzser;
* Konzorciumvezető: 21.000.000,- forint (összesen 1 fő menedzser);
* Belépő Tag: 60.480.000,- forint (összesen 2 fő menedzser).

A saját hozzájárulás fentiekben meghatározott módon történő teljesítésére Felek jelen szerződés aláírásával kötelezettséget vállalnak azzal, hogy a Felek által saját vállalásban delegált projektmenedzserek munkavégzésre irányuló jogviszonyban az őt delegáló taggal állnak, és a fenti, saját vállalásként meghatározott bért, az ELENA szakasz ideje alatt, havi rendszereséggel teljesítik a tagok munkabér formájában.

Az ELENA szakasz záró időpontjának a modernizációs beruházás(ok) végrehajtásához szükséges utolsó közbeszerzési eljárás lezárásának napja minősül.”

1. **Felek a IV. fejezet 1. pontját az alábbiak szerint módosítják:**

**Eredeti (hatályát vesztő) szöveg:**

*„A Megállapodás aláírásával a Felek kötelezettséget vállalnak a II.1. pontban meghatározott projekt előkészítési költségek megfizetésére, továbbá az EIB-ELENA szerződés Vezető (projektgazda) általi megkötése esetén a II.2. pontban megjelölt és a benyújtott pályázatban (Application) pontosan meghatározott önrész megfizetésére.. A Tagok az EU Bizottság által elfogadott pályázatban (Application) meghatározott feladatok teljesítésével támogatják a Vezető (projektgazda) EIB-ELENA szerződésben foglalt kötelezettségeinek teljesítését.”*

**Hatályba lépő szöveg:**

„A Megállapodás aláírásával a Felek kötelezettséget vállalnak a II.1. pontban meghatározott projekt előkészítési költségek megfizetésére, továbbá az EIB-ELENA szerződés Konzorciumvezető általi megkötése esetén a II.2. pontban, illetve a Megállapodás 2. sz. mellékletében megjelölt és a benyújtott pályázatban (Application) pontosan meghatározott saját hozzájárulás teljesítésére. A Tagok az EU Bizottság által elfogadott pályázatban (Application) meghatározott feladatok teljesítésével támogatják a Konzorciumvezető EIB-ELENA szerződésben foglalt kötelezettségeinek teljesítését.”

1. **Felek a IV fejezet 7. pontját az alábbiak szerint módosítják:**

**Eredeti (hatályát vesztő) szöveg:**

*„Felek visszavonhatatlanul kötelezettséget vállalnak a projekt előkészítéséhez szükséges díjazás, továbbá a projektfejlesztéshez szükséges ELENA pályázati önrész (együttesen: hozzájárulások) határidőben történő teljesítésére. A hozzájárulásokat a Vezető által kezelt elkülönített számlára kell teljesíteni a projekt előkészítési költségek tekintetében a II.1. szerint, míg az EIB-ELENA szerződéshez kapcsolódó projekt-fejlesztési önrész vonatkozásában az Application-ban meghatározottak szerint. Az önrész egésze, illetve a Felekre jutó arányosított mértéke a II.2 pont szerint kerül meghatározásra, majd rögzítésre.”*

**Hatályba lépő szöveg:**

„Felek visszavonhatatlanul kötelezettséget vállalnak a projekt előkészítéséhez szükséges díjazás, továbbá a projektfejlesztéshez (ELENA szakasz) szükséges saját hozzájárulás (munkabérek és közterhek) megfizetésére. A projekt előkészítési díjazásokat a Konzorciumvezető által kezelt elkülönített számlára kell teljesíteni a projekt előkészítési költségek tekintetében a II.1. szerint, míg az EIB-ELENA szerződéshez kapcsolódó saját hozzájárulások teljesítését igazoló bizonylatokat Konzorciumvezető részére a kifizetések teljesítését követő 15 munkanapon belül, havi rendszerességgel kell megküldeni.”

1. **Felek a VI. fejezetet az alábbiak szerint módosítják:**

**Eredeti (hatályát vesztő) szöveg:**

*„A közös közbeszerzési eljárásokat a tagok által elfogadott közbeszerzési szabályzat szerint kell lebonyolítani. A szabályzatnak meg kell felelnie a Támogató saját szabályainak is. A közbeszerzési szabályzat jelen szerződés 1. sz. mellékletét képezi.*

*A Vezető által vezetett közbeszerzési bírálóbizottságot úgy kell létrehozni, hogy abban minden tag egy szavazati joggal rendelkezzen.”*

**Hatályba lépő szöveg:**

„A közbeszerzési eljárásokat a tagok által elfogadott közbeszerzési szabályzat szerint kell lebonyolítani. A szabályzatnak meg kell felelnie a Támogató saját, egyben az ELENA támogatási szerződés mellékletét képező közbeszerzési szabályzatának is. A konzorciumi közbeszerzési szabályzat jelen szerződés 1. sz. mellékletét képezi.

A Konzorciumvezető által vezetett közös közbeszerzési bírálóbizottságot úgy kell létrehozni, hogy abban minden Alapító Tag egy szavazati joggal rendelkezzen. Belépő Tag a közös közbeszerzési bírálóbizottság munkájában kizárólag tanácskozási joggal vesz részt.

A nem közös közbeszerzési eljárások bírálóbizottságába Konzorciumvezető delegálja a bírálóbizottság tagjait, mely bizottság munkájában Belépő Tag tanácskozási joggal vesz részt.”

1. **Felek a VII. fejezet 4. pontját az alábbiak szerint módosítják:**

**Eredeti (hatályát vesztő) szöveg:**

*„Felek megállapodnak abban, hogy a Felek és /vagy teljesítési alvállalkozóik által (együttesen mint „alkotók”) a Szerződés időtartama alatt, a Projekttel kapcsolatban készített szerzői jogi védettséget élvező dokumentációk, azok személyhez fűződő és vagyoni jogai – kivéve a Felek eredendő tulajdonába tartozó dokumentációkat – a közbeszerzési szerződésekben foglalt díjak kifizetésével egyidejűleg a Vezető, mint Megbízó kizárólagos tulajdonává válik azzal, hogy a projektdokumentációt és az abban szereplő információkat a a Vezető, mint Megbízó a Projekt megvalósítása érdekében saját működési körében eljárva használhatja. Ebben a tekintetben teljes körű felhasználási jogot kap az „alkotóktól”, amely jog a Projekt megvalósítása érdekében történő használatra és felhasználásra terjed ki.”*

**Hatályba lépő szöveg:**

„Felek megállapodnak abban, hogy a Felek és /vagy teljesítési alvállalkozóik által (együttesen mint „alkotók”) a Szerződés időtartama alatt, a Projekttel kapcsolatban készített szerzői jogi védettséget élvező vagy ilyen védelemben részesíthető dokumentációk, azok vagyoni jogai – kivéve a Felek eredendő tulajdonába tartozó dokumentációkat – a közös közbeszerzési szerződésekben foglalt díjak kifizetésével egyidejűleg a Konzorciumvezető, mint Megbízó kizárólagos tulajdonává válik azzal, hogy az adott projektdokumentációt és az abban szereplő információkat a Konzorciumvezető, mint Megbízó a Projekt megvalósítása érdekében, saját működési körében eljárva használhatja. Felek rögzítik, hogy a nem közös közbeszerzések során keletkezett, ELENA támogatás terhére beszerzett, szerzői jogi védettséget élvező vagy ilyen védelemben részesíthető szellemi alkotások tulajdonjoga és felhasználási joga Konzorciumvezetőre száll, aki a projekt megvalósítása érdekében ezen szellemi alkotásokra Alapító Tagoknak és Belépő Tagnak felhasználási jogot köteles biztosítani. Ebben a tekintetben teljes körű felhasználási jogot kap az „alkotóktól”, amely jog a Projekt megvalósítása érdekében történő használatra és felhasználásra terjed ki.”

1. **Felek a VIII. fejezet 1. pontját az alábbi bekezdéssel egészítik ki:**

„Felek megállapodnak, hogy az indokolás nélküli rendes felmondás jogáról Alapítók Belépő Taggal szemben, továbbá Belépő Tag Alapítókkal szemben kölcsönösen lemondanak.

Felek megállapodnak, hogy Belépő Tag jogosult a jelen konzorciumi szerződéstől elállni, amennyiben az ELENA pályázat 2018. január 31./2018. február 28. napjáig nem kerül benyújtásra az Európai Beruházási Bankhoz.”

1. **Felhatalmazó rendelkezések:**

Alapító Tagok a jelen szerződésmódosítás aláírásával feltétlenül és visszavonhatatlanul felhatalmazzák Konzorciumvezetőt, hogy Belépő Taggal a reménybeli ELENA támogatási szerződésből eredő, a projektmenedzsmentet érintő jogok és kötelezettségek teljesítése érdekében projektmenedzsment csoportot alakítson ki.

A Belépő Tag által közvetlenül írányított projektmenedzsment csoport (Direct Staff) két részből áll, egyrészt a Belépő Tag személyi állományába tartozó központi egységből (Central Staff), másrészt az Alapítók által delegált helyi egységekből (Local Staff). A Central Staff 4 fő projektmenedzserből és 3 asszisztensből áll, 2 fő projektmenedzser költségeit Belépő Tag saját költségvetése terhére, míg 2 fő projektmenedzser és 3 fő asszisztens bérét az ELENA TA terhére számol el. A Local Staff esetében minden Alapító Tag 1 fő projektmenedzsert saját költségén, 1 fő asszisztenst az ELENA TA terhére számol el.

Alapítók egyetértenek azzal, hogy a Konzorciumvezető városát képviselő helyi projektmenedzser lássa el a projekt vezetői (Project Leader) feladatokat, egyben gyakorolja a projektmenedzsment csoport feletti általános ellenőrzési és felügyeleti jogokat.

Alapítók egyetértenek azzal, hogy a Belépő Tag az általa delegált és saját hozzájárulásából finanszírozott 2 fő projektmenedzser közül jelölje ki a projektmenedzsment csoport szakmai vezetőjét (Professional Leader).

Alapítók rögzítik, hogy a projekt vezető (Project Leader) jogosult a szakmai vezető (Professional Leader) tevékenységét ellenőrizni és felügyelni, tőle folyamatos és átfogó felvilágosítást kérni. A szakmai vezető köteles a projekt vezetőt folyamatosan és átfogó módon, saját és a projekt menedzsment csoport munkájáról tájékoztatni, a kért felvilágosítást haladéktalanul megadni.

Alapítók egyetértenek azzal, hogy a szakmai vezető gyakorolja a projekt menedzsment csoport felett a szakmai irányítási, ellenőrzési és felügyeleti jogokat.

Alapítók jelen szerződésmódosítás aláírásával felhatalmazzák Belépő Tagot, a projekt vezetőt és a szakmai vezetőt az Európai Beruházási Bank ELENA csoportjával való kapcsolattartásra, az általános és szakmai megbeszélések, találkozók lefolytatására.

1. **Záró rendelkezések**

A jelen szerződésmódosításban nem szabályozott kérdésekben a vonatkozó magyar és közvetlenül alkalmazandó uniós jogszabályok rendelkezései az irányadók.

A jelen megállapodást aláíró személyek kijelentik és közokirattal igazolják, hogy a megállapodás aláírására jogosultak, a szerződésmódosítás hatálybalépéséhez további felhatalmazás nem szükséges.

Felek a jelen X számozott oldalból és kettő mellékletből álló szerződésmódosítást elolvasták, és közös értelmezés után, mint ügyleti akaratukkal és elhangzott nyilatkozataikkal mindenben egyezőt X eredeti példányban aláírták.

1. ***számú melléklet módosításai:***

**Felek a II. fejezetet az alábbiak szerint módosítják:**

**Hatályukat vesztő pontok:**

1. *A közbeszerzési eljárások (továbbiakban: eljárás) előkészítése, az eljárást megindító, az ajánlati és ajánlattételi felhívás, részvételi felhívás (a továbbiakban: felhívás), a dokumentáció elkészítése a bírálóbizottság és adott esetben, amennyiben külső szervezet e tekintetben bevonásra kerül, úgy a külső szakértő feladatkörébe tartozik. A műszaki, szakmai tartalmak határidőre, megfelelő minőségben történő elkészítéséért, vagy adott esetben külső szakértő által történő elkészíttetéséért a bírálóbizottság beszerzés tárgya szerinti szakértelemmel rendelkező tagja felelős. A szerződéses feltételeknek vagy szerződéstervezet összeállításáért a bírálóbizottság jogi szakértelemmel rendelkező tagja felelős. A beszerzés becsült értékének meghatározása a bírálóbizottság feladata és felelőssége. A közbeszerzési eljárás során a közbeszerzési dokumentumok összeállítása a bírálóbizottság vagy adott esetben külső megbízott szervezet vagy szakember feladata. Az eljárás megindítása előtt szükséges döntések meghozatalát segítő előterjesztések elkészítése a bírálóbizottság feladata. Az eljárás megindítása előtt a felhívás és a közbeszerzési dokumentumok tervezetét a bírálóbizottság tagjaival véleményeztetni kell.*
2. *A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az ötszázmillió forintot meghaladó értékű közbeszerzési eljárásban a konzorcium köteles felelős akkreditált közbeszerzési szaktanácsadót bevonni! A felelős akkreditált közbeszerzési szaktanácsadó bevonása külső megbízott szakértő útján is megvalósulhat.*
3. *A konzorcium köteles elkészíteni a benyújtott pályázatban foglaltakra vonatkozó projekt közbeszerzési tervét. A projekt közbeszerzési tervben rögzített közbeszerzéseket a Konzorciumot alkotó Önkormányzatok saját éves összesített közbeszerzési tervébe is át kell emelni és szerepeltetnie kell azt(azokat). Amennyiben egy közbeszerzés csak egy adott önkormányzatot érinti, úgy csak ezen önkormányzat közbeszerzési tervében szükséges szerepeltetni.*
4. *Az eljárások lefolytatása a bírálóbizottság és adott esetben a megbízott külső szervezet feladata. A bírálóbizottság és adott esetben a megbízott külső szervezet felel az eljárás Kbt. szerinti lefolytatásáért. A vonatkozó rendeletben foglaltakra is figyelemmel az eljárás lefolytatásának jogszerűségét a felelős akkreditált közbeszerzési szaktanácsadó ellenjegyzésével igazolja.*

*8. Azon beszerzési és közbeszerzési eljárások megindítását megelőzően, melyek*

* *valamennyi konzorciumi tagot érintenek, egyezetést követően a közbeszerzési dokumentumokat a konzorcium vezetője hagyja jóvá.*
* *a helyi adottságokra tekintettel kifejezetten egy konzorciumi tagot érintenek, a közbeszerzési dokumentumokat az adott Önkormányzat döntéshozója hagyja jóvá.*

*9. Az egyes eljárási cselekmények, így különösen:*

* *az eljárást megindító felhívás és közbeszerzési dokumentumok, az eljárás megindítása;*
* *a kiegészítő tájékoztatás kérésre vonatkozó kérdés(ek)re adott válasz(ok),*
* *a felhívás és/vagy közbeszerzési dokumentumok módosítására vonatkozó,*
* *ajánlattételi, részvételi határidő halasztására vonatkozó,*
* *előzetes vitarendezési kérelemre adott ajánlatkérő válasz(ok)*
* *eljárást megindító felhívás visszavonására vonatkozó*
* *adott esetben:*
* *helyszíni bejárás jegyzőkönyv*
* *tárgyalási jegyzőkönyv*
* *bontási jegyzőkönyv*
* *bírálóbizottsági ülés jegyzőkönyve*
* *döntés előkészítő bírálóbizottsági ülés jegyzőkönyve és mellékletét képező bírálati lap*

*dokumentumok el*őkészítése a bírálóbizottság és adott esetben a megbízott külső szervezet feladata.

**Hatályba helyezett pontok:**

1. Az ELENA fázis során megindított közbeszerzési eljárások (továbbiakban: eljárás) előkészítése, az eljárást megindító, az ajánlati és ajánlattételi felhívás, részvételi felhívás (a továbbiakban: felhívás), a dokumentáció elkészítése a projekt menedzsment csoport valamint a kiválasztott felelős akkreditált közbeszerzési szaktanácsadó közbeszerzési szakértő (a továbbiakban: közbeszerzési szakértő) feladatkörébe tartozik. A műszaki, szakmai tartalmak határidőre, megfelelő tartalomban és minőségben történő elkészítéséért a projekt vezető és szakmai vezető együttesen felelnek. A szerződéses feltételeknek vagy szerződéstervezet összeállításáért a projekt menedzsment csoport jogi szakértelemmel rendelkező tagja felelős. A beszerzés becsült értékének meghatározása a szakmai vezető előterjesztése alapján a projekt vezető feladata és felelőssége. A közbeszerzési eljárás során a közbeszerzési dokumentumok összeállítása a projekt menedzsment csoport és a közbeszerzési szakértő feladata. Az eljárás megindítása előtt szükséges döntések meghozatalát segítő előterjesztések elkészítése a projekt menedzsment csoport feladata. Az eljárás megindítása előtt a felhívás és a közbeszerzési dokumentumok tervezetét a bírálóbizottság tagjaival véleményeztetni kell.
2. „fejezet törölve…”
3. A projekt menedzsment csoport köteles elkészíteni a benyújtott pályázatban foglaltakra vonatkozó projekt közbeszerzési tervét. A projekt közbeszerzési tervben rögzített közös közbeszerzéseket a Konzorciumot alkotó Önkormányzatok saját éves összesített közbeszerzési tervébe is át kell emelni és szerepeltetnie kell azt(azokat), a nem közös közbeszerzéseket Konzorciumvezetőnek kell saját éves összesített közbeszerzési tervébe átemelnie és szerepeltetnie. Amennyiben egy közbeszerzés csak egy adott önkormányzatot érinti, úgy csak ezen önkormányzat közbeszerzési tervében szükséges szerepeltetni.
4. Az eljárások lefolytatása a projekt menedzsment csoport és közbeszerzési szakértő feladata. A bírálóbizottság és adott esetben a megbízott külső szervezet felel az eljárás Kbt. szerinti lefolytatásáért. A vonatkozó rendeletben foglaltakra is figyelemmel az eljárás lefolytatásának jogszerűségét a felelős akkreditált közbeszerzési szaktanácsadó ellenjegyzésével igazolja.

8. Azon beszerzési és közbeszerzési eljárások megindítását megelőzően, melyek

* valamennyi konzorciumi tagot érintenek (közös közbeszerzések), egyeztetést követően a közbeszerzési dokumentumokat a Konzorciumvezető képviselője hagyja jóvá.
* kizárólag Konzorciumvezetőt érintik, a közbeszerzési dokumentumokat projekt vezető hagyja jóvá.

9. Az egyes eljárási cselekmények, így különösen:

* az eljárást megindító felhívás és közbeszerzési dokumentumok, az eljárás megindítása;
* a kiegészítő tájékoztatás kérésre vonatkozó kérdés(ek)re adott válasz(ok),
* a felhívás és/vagy közbeszerzési dokumentumok módosítására vonatkozó,
* ajánlattételi, részvételi határidő halasztására vonatkozó,
* előzetes vitarendezési kérelemre adott ajánlatkérő válasz(ok)
* eljárást megindító felhívás visszavonására vonatkozó
* adott esetben:
* helyszíni bejárás jegyzőkönyv
* tárgyalási jegyzőkönyv
* bontási jegyzőkönyv
* bírálóbizottsági ülés jegyzőkönyve
* döntés előkészítő bírálóbizottsági ülés jegyzőkönyve és mellékletét képező bírálati lap

dokumentumok előkészítése a projekt menedzsment csoport és és közbeszerzési szakértő feladata.

**Felek a III. Fejezetet az alábbiak szerint módosítják:**

**Hatályukat vesztő pontok:**

* 1. *A konzorcium valamennyi tagját érintő közbeszerzési eljárás során beérkezett ajánlatok és részvételi jelentkezések értékelésére 6 tagú bírálóbizottságot hoz létre. A bírálóbizottság ezen eljárások esetében az alábbi összetételű:*
  + *1 fő Konzorcium Tag1. részéről*
  + *1 fő Konzorcium Tag2. részéről,*
  + *1 fő Konzorcium Tag3. részéről,*
  + *1 fő Konzorcium Tag4. részéről,*
  + *1 fő Konzorcium Tag5. részéről,továbbá*
  + *1 fő a konzorcium vezetője, Kaposvár részéről kerül bírálóbizottsági tagként jelölésre.*

*A bírálóbizottságnak rendelkeznie kell a közbeszerzés tárgya szerinti szakmai, közbeszerzési, jogi és pénzügyi szakértelemmel. A közbeszerzési eljárás megindítása előtt a konzorcium vezetője felkérő levelet állít ki a bírálóbizottsági tagok részére a bírálóbizottsági feladatok ellátására. (A felkérő levél jelen Szabályzat 3. sz. mellékletét képezi) A 322/2015. (X.30.) Korm. rendelet 4.§ (1) bekezdése alapján építési beruházás esetén a Kbt. 27. § (3)-(4) bekezdése alkalmazásában a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el, mely szekértelem biztosítását adott esetben külső szakértő látja el. Az építési beruházás tárgyában a beszerzés tárgya szerinti szakértelemmel rendelkező külső szakértő felkéréséről a konzorcium vezetője dönt.*

*8. A döntéshozó:*

* *a konzorcium valamennyi tagját érintő beszerzési és közbeszerzési eljárás esetében a konzorcium vezetője Szita Károly, míg*
* *a helyi adottságokra tekintettel kifejezetten egy konzorciumi tagot érintő beszerzési és közbeszerzési eljárás esetében adott Önkormányzat döntéshozója.*

**Hatályba helyezett pontok:**

* 1. A konzorcium valamennyi tagját érintő közös közbeszerzési eljárás során beérkezett ajánlatok és részvételi jelentkezések értékelésére 6 tagú bírálóbizottságot hoz létre. A bírálóbizottság ezen eljárások esetében minden Alapító Tag egy szavazati joggal rendelkezik, Belépő Tag az eljárásokon tanácskozási joggal vesz részt, a bírálóbizottság munkáját közbeszerzési szakértő segíti.

A nem közös közbeszerzéseken Konzorciumvezető 3 tagú bírálóbizottságot hoz létre Belépő Tag az eljárásokon tanácskozási joggal vesz részt, a bírálóbizottság munkáját közbeszerzési szakértő segíti.

A bírálóbizottságnak rendelkeznie kell a közbeszerzés tárgya szerinti szakmai, közbeszerzési, jogi és pénzügyi szakértelemmel. A közbeszerzési eljárás megindítása előtt a konzorcium vezetője felkérő levelet állít ki a bírálóbizottsági tagok részére a bírálóbizottsági feladatok ellátására. (A felkérő levél jelen Szabályzat 3. sz. mellékletét képezi) A 322/2015. (X.30.) Korm. rendelet 4.§ (1) bekezdése alapján építési beruházás esetén a Kbt. 27. § (3)-(4) bekezdése alkalmazásában a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el, mely szekértelem biztosítását adott esetben külső szakértő látja el. Az építési beruházás tárgyában a beszerzés tárgya szerinti szakértelemmel rendelkező külső szakértő felkéréséről a Konzorciumvezető dönt.

8. A döntéshozó:

* a konzorcium valamennyi tagját érintő közös beszerzési és közbeszerzési eljárás esetében Testület, amelybe minden Alapító tag egy képviselőt delegál, s amelynek vezetője a Konzorciumvezető képviselője, szavazategyenlőség esetén a Konzorciumvezető szavazata dönt, míg
* a nem közös beszerzési és közbeszerzési eljárás esetében a Konzorciumvezető által kijelölt Testület, amelynek vezetője a Konzorciumvezető mindenkori képviselője.

Felek az V. fejezetet az alábbiak szerint módosítják:

**Hatályukat vesztő pontok:**

1. *Az egyes eljárások lefolytatásával kapcsolatosan felmerülő adminisztrációs kötelezettség a konzorciumot és adott esetben a megbízott külső szervezetet terheli, illetőleg a bírálóbizottság gondoskodik a közbeszerzési eljárással összefüggő nyilvánosság biztosítása érdekében a Közbeszerzési Hatóság által működtetett Közbeszerzési Adatbázisban való közzétételről.*
2. *A közbeszerzésekről a Kbt. szerinti éves statisztikai összegezést a konzorcium tagjai külön-külön készítik el és az adott konzorciumi tag döntéshozója hagyja jóvá. Az egyes konzorciumi tagok által készített éves statisztikai összegezést a konzorcium tagjai külön-külön küldik meg a Közbeszerzési Hatóság részére, valamint gondoskodnak a Közbeszerzési Hatóság által működtetett Közbeszerzési Adatbázisban való közzétételről.*

**Hatályba helyezett pontok:**

1. Az egyes eljárások lefolytatásával kapcsolatosan felmerülő adminisztrációs kötelezettség a projekt menedzsment csoportot és a közbeszerzési szakértőt terheli, illetőleg a projekt menedzsment csoport gondoskodik a közbeszerzési eljárással összefüggő nyilvánosság biztosítása érdekében a Közbeszerzési Hatóság által működtetett Közbeszerzési Adatbázisban való közzétételről.

*4*. A közbeszerzésekről a Kbt. szerinti éves statisztikai összegezést a közös közbeszerzések esetén Alapító tagok külön-külön készítik el és az adott konzorciumi tag döntéshozója hagyja jóvá, nem közös közbeszerzések esetén a Konzorciumvezető készíti el és hagyja jóvá. Az egyes Alapító tagok által készített éves statisztikai összegezést a konzorcium tagjai külön-külön küldik meg a Közbeszerzési Hatóság részére, valamint gondoskodnak a Közbeszerzési Hatóság által működtetett Közbeszerzési Adatbázisban való közzétételről.